CELEX: 32005L0008
Language: sk
Date: 2005-01-27 00:00:00
Title: Smernica Komisie 2005/8/ES z 27. januára 2005, ktorou sa mení a dopĺňa príloha I k smernici Európskeho parlamentu a Rady 2002/32/ES o nežiaducich látkach v krmivách pre zvieratáText s významom pre EHP

29.1.2005   
            
            
               SK
            
            
               Úradný vestník Európskej únie
            
            
               L 27/44
            
         
      SMERNICA KOMISIE 2005/8/ES
   z 27. januára 2005,
   ktorou sa mení a dopĺňa príloha I k smernici Európskeho parlamentu a Rady 2002/32/ES o nežiaducich látkach v krmivách pre zvieratá
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/32/ES zo 7. mája 2002 o nežiaducich látkach v krmivách pre zvieratá (1), a najmä na jej článok 8 ods. 1,
   Keďže:
   
               (1)
            
            
               Smernica 2002/32/ES ustanovuje, že používanie produktov určených na kŕmenie zvierat, v ktorých obsah nežiaducich látok presahuje najvyššie prípustné hodnoty obsahu stanovené v prílohe I uvedenej smernice, je zakázané.
            
         
               (2)
            
            
               Pri prijatí smernice 2002/32/ES Komisia oznámila, že ustanovenia podľa prílohy I sa prehodnotia na základe aktualizovaných odborných posúdení rizík, pričom sa zohľadní zákaz akéhokoľvek zrieďovania kontaminovaných výrobkov určených na kŕmenie zvierat, ktoré nespĺňajú normy.
            
         
               (3)
            
            
               Pred realizáciou kompletného prehodnotenia na základe aktualizovaných odborných posúdení rizík je potrebné zabezpečiť určité úpravy vzhľadom na nové vedecké a technické poznatky.
            
         
               (4)
            
            
               Je vhodné objasniť termín zelené krmivo.
            
         
               (5)
            
            
               Keďže prísun uhličitanu vápenatého, základnej a cennej kŕmnej suroviny, by mohol byť ohrozený z dôvodu, že hodnota celkového obsahu ortuti v dôsledku bežnej základnej kontaminácie takmer alebo úplne prekračuje najvyššiu prípustnú hodnotu obsahu stanovenú v prílohe I smernice 2003/32/ES, najvyššia prípustná hodnota obsahu by sa mala zmeniť vzhľadom na to, že ortuť je prítomná v uhličitane vápenatom v anorganickej forme a že Vedecký výbor pre výživu zvierat potvrdil, že ortuť v anorganickej forme je výrazne menej toxická než organická ortuť, najmä metylortuť.
            
         
               (6)
            
            
               Najvyššia prípustná hodnota obsahu fluóru v ostatných doplnkových krmivách je 125 mg/kg na 1 % fosforu. Z environmentálnych dôvodov je hodnota fosforu v krmivách pre zvieratá obmedzená a stráviteľnosť a biologická využiteľnosť fosforu sa zlepšuje využitím enzýmu ako fytáza. Nie je preto viac vhodné stanovovať najvyššiu prípustnú hodnotu obsahu na 1 % fosforu, ale stanoviť najvyššiu prípustnú hodnotu obsahu pre doplnkové krmivá vzhľadom na krmivá s obsahom vlhkosti 12 %.
            
         
               (7)
            
            
               Smernica 2002/32/ES by sa preto mala zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie živočíchov,
            
         PRIJALA TÚTO SMERNICU:
   Článok 1
   Príloha I k smernici č. 2002/32/ES sa mení a dopĺňa v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do dvanástich mesiacov od jej vstupu do platnosti. Okamžite oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 27. januára 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 140, 30.5.2002, s. 10. Smernica naposledy zmenená a doplnená smernicou Komisie 2003/100/ES (Ú. v. EÚ L 285, 1.11.2003, s. 33).
   
      PRÍLOHA
      Príloha I k smernici 2002/32/EHS sa mení a dopĺňa takto:
      
                  1.
               
               
                  V stĺpci 2 sa do riadku 2, olovo, po slovách „zelených krmív“ vkladá táto poznámka pod čiarou:
                  
                              „(*)
                           
                           
                              Zelené krmivo zahŕňa produkty určené na kŕmenie zvierat ako seno, siláž, čerstvá tráva atď. ... “.
                           
                        
            
                  2.
               
               
                  Riadok 3, fluór, sa mení a dopĺňa takto:
                  
                              a)
                           
                           
                              Poznámky pod čiarou (1) a (2) sa vypúšťajú.
                           
                        
                              b)
                           
                           
                              Slová „Minerálne zmesi pre dobytok, ovce a kozy – 2 000 (1)“ a „Ostatné doplnkové krmivá – 125 (2)“ sa nahradia slovami „Doplnkové krmivá s obsahom ≤ 4 % fosforu — 500“ a „Doplnkové krmivá s obsahom > 4 % fosforu — 125 na 1 % fosforu“.
                           
                        
            
                  3.
               
               
                  Riadok 4, ortuť, sa nahrádza takto:
                  
                              Nežiaduce látky
                           
                           
                              Produkty určené na kŕmenie zvierat
                           
                           
                              Najvyšší prípustný obsah v mg/kg (ppm) krmiva v prepočte na 12 % vlhkosť
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „4.
                                       
                                       
                                          Ortuť
                                       
                                    
                           
                              Kŕmne suroviny okrem:
                           
                           
                              0,1
                           
                        
                              
                                          —
                                       
                                       
                                          krmív získaných spracovaním rýb alebo iných morských živočíchov
                                       
                                    
                           
                              0,5
                           
                        
                              
                                          —
                                       
                                       
                                          uhličitan vápenatý
                                       
                                    
                           
                              0,3
                           
                        
                              Kompletné krmivá okrem:
                           
                           
                              0,1
                           
                        
                              
                                          —
                                       
                                       
                                          kompletných krmív pre psov a mačky
                                       
                                    
                           
                              0,4
                           
                        
                              Doplnkové krmivá okrem:
                              
                                          —
                                       
                                       
                                          doplnkových krmív pre psov a mačky
                                       
                                    
                           
                              0,2“